
Grozījumi Administratīvo sodu likumā par pārkāpumiem pārvaldes, sabiedriskās kārtības un valsts valodas lietošanas jomā
Izdarīt Administratīvo sodu likumā par pārkāpumiem pārvaldes, sabiedriskās kārtības un valsts valodas lietošanas jomā (Latvijas Vēstnesis, 2020, 96. nr.; 2022, 75.A nr.; 2023, 123. nr.; 2024, 230. nr.; 2025, 98. nr.) šādus grozījumus:
1. 3. pantā:
papildināt pirmo daļu pēc vārdiem "izņemot šā panta" ar skaitli "1.1";
papildināt pantu ar 1.1 daļu šādā redakcijā:
"(11) Par azartspēļu, izložu, preču un pakalpojumu loteriju organizēšanas un azartspēļu pakalpojumu sniegšanas jomā noteiktās informācijas nesniegšanu, informācijas nepienācīgu sniegšanu vai nepatiesas informācijas sniegšanu Valsts ieņēmumu dienestam piemēro brīdinājumu vai naudas sodu fiziskajai personai līdz simt četrdesmit naudas soda vienībām, bet juridiskajai personai – no četrpadsmit līdz divtūkstoš astoņsimt naudas soda vienībām.";
papildināt otro daļu pēc vārdiem "Valsts ieņēmumu dienestam" ar vārdiem un skaitli "izņemot šā panta 1.1 daļā paredzēto pārkāpumu".
2. 29. pantā:
izslēgt pirmajā daļā vārdus "Izložu un azartspēļu uzraudzības inspekcija";
papildināt pantu ar 2.1 daļu šādā redakcijā:
"(21) Administratīvā pārkāpuma procesu par šā likuma 3. panta 1.1 daļā minēto pārkāpumu veic Valsts ieņēmumu dienests.";
izslēgt sestajā daļā vārdus "Izložu un azartspēļu uzraudzības inspekcija".
Likums stājas spēkā 2026. gada 1. aprīlī.

